
Narva Koorikooli spordisaali tasuta kasutusse andmine
1. Asjaolud ja menetluse käik
Narva Linnavalitsuse 18.05.2011. a korraldusega nr 491-k anti Narva Paemurru Spordikoolile tasuta kasutuisse Narva Koorikooli spordisaali spordikooli õppurite õppetegevuse korraldamiseks. Narva Paemurru Spordikooli juhtkond esitas 29.01.2014. a taotluse nr 2-8-63, millega palus vabastada spordikooli ka kommunaalteenuste eest tasumise kohustusest. Nii Narva Paemurru Spordikool kui ka Narva Koorikool on linna munitsipaalasutused. Narva Koorikooli direktor andis 29.01.2014. a oma nõusoleku spordisaali kasutusse andmiseks ülaltoodud tingimustel.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2 Vastavalt Narva Linnavolikogu 17.03.2005. a määrusega nr 14 vastuvõetud „Linnavara kasutusse andmise korra” § 7 lõike 2 punktile 1 võib linnavalitsuse korraldusega linnavara kasutusse anda tasuta tähtajatult linnavalitsuse struktuuriüksustele.

3. Otsus

3.1 Anda Narva Paemurru Spordikoolile tasuta kasutusse Narva Koorikooli spordisaali spordikooli õppurite õppetegevuse korraldamiseks Narva Koorikooli juhtkonnaga kooskõlastatud graafiku alusel ning vabastada Narva Paemurru Spordikooli kommunaalteenuste maksmisest.
3.2 Tunnistada Narva Linnavalitsuse 18.05.2011. a korraldus nr 491-k „Narva Koorikooli spordisaali tasuta kasutusse andmine“ kehtetuks.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Korraldus jõustub seadusega sätestatud korras.

